FORVENTNINGER TIL KURSLÆRERE FOR VED GJENNOMFØRING AV LEDERKURS FOR UNGDOM I IDRETTSKRETS OG SÆRFORBUND

**Du som kurslærere skal – før kurs:**

* Hold deg oppdatert på kursmateriellet (spesielt kurslærerheftet) til Lederkurs for ungdom del 1 og 2 via veiledersidene:
  + Klikk deg inn her: <https://www.idrettsforbundet.no/klubbguiden/klubbutvikling/>
  + Deretter klikker du på fanen «Jeg er veileder» - «Klikk deg videre her»
  + Både brukernavn og passord: veileder (PS! Det er ikke alltid du trenger brukernavn og passord)
* Signere kontrakt/avtale med IK/SF for gjennomføring av Lederkurs for ungdom.
* Ha god dialog med ansatte i idrettskrets/særforbund for å forberede kurset: Hvor skal vi holde kurset? Hva slags utstyr har vi tilgjengelig? Hvem er kursdeltagerne? Hvem holder jeg kurset sammen med? Har vi kontroll på/forberedt alt av materiell, utstyr, diplomer m.m.?
* Søke om og fremvise gyldig politiattest.

**Du som kurslærer skal – under kurs:**

* Være en tydelig rollemodell for gruppa og en god og verdibasert representant for norsk idrett. Eksempel: Være ute i god tid før kurs, være godt forberedt til kurset, respektere, lytte til og gi alle deltagerne muligheter til å være aktive kursdeltagere.
* Gjennomføre modulene/innholdet slik det er beskrevet i kurslærerheftet som ligger på veiledersiden:
  + Det er lov å gjøre enkelte tilpasninger, justere rekkefølgen på innhold og bruke egne undervisningsmetoder underveis i kurset, men det er viktig at innholdet blir tatt opp, diskutert og jobbet med så likt som mulig det som står beskrevet i kurslærerheftet.
  + Det er spesielt viktig med en god start gjennom modulen «Bli kjent». Kurslærere må jobbe for å skape trygghet i gruppa allerede fra start gjennom denne modulen.

**Du som kurslærer skal – etter kurs:**

* Delta på en debrief umiddelbart etter del 1 (og evt. del 2 dersom dette gjennomføres) med administrativ ressurs fra IK/SF.
* Delta på et evalueringsmøte initiert av IK/SF, både etter del 1 og evt. del 2 (etter at evalueringene fra deltakerne er ferdigstilt). IK/SF tar initiativ til møtedag/tidspunkt.
* Kurslærere som er selvstendig næringsdrivende, skal sende faktura for å få utbetalt lønn og evt. andre godtgjørelser fra IK/SF.
* Tilbakemeldinger og/eller tips og råd til hvordan vi kan forbedre Lederkurs for ungdom mens du fortsatt har kurset ferskt i minne? Send oss en e-post på: [ungdomsidrett@idrettsforbundet.no](mailto:ungdomsidrett@idrettsforbundet.no).